**Анекс школског програма**

**Предмет: Дигитални свет, разред: први**

|  |  |  |  |
| --- | --- | --- | --- |
| **Теме** | **Исходи** | **Садржаји** | **Начин остваривања програма** |
| **Дигитално друштво** | * препозна дигиталне уређаје из окружења и именује неке од њих; * наведе неке од животних ситуација у којима дигитални уређаји олакшавају обављање послова; * упореди начине рада и живота људи пре и после појаве дигиталних уређаја; * упореди начине креативног изражавања са дигиталним уређајима и без њих; * користи дигиталне уџбенике за учење (самостално и/или уз помоћ наставника); * упореди дигитални и папирни уџбеник | * Различит изглед дигиталних уређаја. * Дигитални уређаји у различитим занимањима. * Учење уз помоћ дигиталних уџбеника. * Креативно изражавање са дигиталним уређајима и без њих. * Комуникација посредством дигиталних уређаја. * Дигитални уређај и паметни дигитални уређај. * Коришћење дигиталних уређаја за повећање прилика за учење и стицање искуства ученика у области науке, културе и уметности. | 1. У оквиру теме Дигитално друштво код ученика се развија **дигитална компетнција**, али на основном нивоу (кроз елементарно упознавање дигиталних уређаја). **Решавање проблема** ће бити омогућено кроз различите задатке и активности при којима ученик треба да упореди одређене податке, а онда пронађе најбоље решење. На овај начин се развија и **компетенција рад са подацима и информацијама.** Различити облици рада омогућиће **сарадњу** и **комуникацију** међу ученицима (и преко дигиталних уређаја). **Компетенција за целоживотно учење** је стално присутна,а посебно се увиђа њен значај кроз упоређивање начина живота некад и сад, где ученици уочавају да је целоживотно учење неминовно, јер се промене у друштву, науци и технологији дешавају великом брзином**). Естетичка компетенција** је присутна кроз упоређивање и креативно изражавање ученика са и без дигиталних уређаја. 2. Тема обухвата корелацију са свим наставним предметима за које постоје дигитални уџбеници (српски језик, математика, свет око нас, ликовна култура, музичка култура), што је у складу са исходима и садржајима. Такође, додатна корелација са предметом свет око нас остварује се кроз наставне садржаје о занимањима људи, а корелација са српским језиком, музичком и ликовном културом кроз креативно изражавање ученика, што је такође у складу са исходима и садржајима. 3. Кроз реализацију ове теме ученици ће се упознати са носиоцима различитих занимања у средини у којој живе (учитељ, продавац, поштар...) од којих ће сазнати како њихово занимање изгледа данас, а како је изгледало пре коришћења дигиталних уређаја). 4. Током реализације теме биће коришћене различите наставне методе и облици рада, почев од самосталног уочавања и извођења закључака и искуственог пролажења кроз процес учења, до сарадничког рада на решавању проблема. 5. За реализацију теме користиће се различити дигитални уређаји (рачунар, лаптоп, таблет, паметни телефон...), презентације, дигитални уџбеници, интерактивни електронски задаци... |
| **Безбедно коришћење дигиталних уређаја** | * упореди традиционалне видове комуникације са комуникацијом посредством дигиталних уређаја; * наведе неке од карактеристика „паметног“ дигиталног уређаја; * наведе на који начин дигитални уређаји могу да допринесу упознавању културне баштине; * наведе основна правила за коришћење дигиталних уређаја како не би угрозио здравље; * наведе неке од здравствених ризика везаних за прекомерно или неправилно коришћење дигиталних уређаја; * доведе у везу начин одлагања електронског отпада са загађењем животне средине; * наброји основне податке о личности; * објасни зашто саопштавање података о личности представља ризично понашање при комуникацији помоћу дигиталних уређаја; * именује особе или институције којима се треба обратити за помоћ у случају контакта са непримереним дигиталним садржајем, непознатим, злонамерним особама или особама које комуницирају на неприхватљив начин; * наведе основне препоруке за руковање дигиталним уређајем на одговоран начин (примена мера физичке заштите) и објасни зашто је важно примењивати их; | * Дигитални уређај и наше здравље (вид, положај тела, време пред екраном, дигитални уређај као отпад). * Подаци о личности и њихова заштита при комуникацији помоћу дигиталних уређаја. * Помоћ у случају контакта са непримереним дигиталним садржајем, непознатим, злонамерним особама или особама које комуницирају на неприхватљив начин. * Одговорно руковање дигиталним уређајем (мере физичке заштите, коришћење лозинке). | 1. Међупредметне компетенције које ће бити најзаступљеније у оквиру ове теме су **Одговоран однос према здрављу** и **Одговоран однос према околини**, што је у складу са исходима и садржајима. **Решавање проблема** ће бити омогућено кроз различите задатке и активности при којима ученик треба да упореди одређене податке, а онда пронађе најбоље решење. На овај начин се развија и **компетенција рад са подацима и информацијама.** Различити облици рада омогућиће **сарадњу** и **комуникацију** међу ученицима (и преко дигиталних уређаја). 2. Кроз реализацију ове теме биће присутна корелација са предметом свет око нас (садржаји и исходи који се односе на здравље). Правилна комуникација помоћу дигиталних уређаја омогућава корелацију са предметом српски језик (писменост и дигитална писменост). 3. Ради што успешније реализације ове теме биће успостављена сарадња са припадницима МУП-а. 4. Током реализације теме биће коришћене различите наставне методе и облици рада, почев од самосталног уочавања и извођења закључака и искуственог пролажења кроз процес учења, до сарадничког рада на решавању проблема. 5. За реализацију теме користиће се различити дигитални уређаји (рачунар, лаптоп, таблет, паметни телефон...), презентације, дигитални уџбеници, интерактивни електронски задаци... |
| **Алгоритамски начин размишљања** | * анализира једноставан познати поступак/активност и предлаже кораке за његово спровођење; * протумачи симболе познатог/договореног значења и спроведе поступак описан њима; * уочи и исправи грешку у симболима израженом упутству (алгоритму), провери ваљаност свог решења и по потреби га поправи (самостално или сараднички); * доведе у везу алгоритам и понашање дигиталног уређаја. | * Разлагање проблема на мање целине. * Осмишљавање корака који воде до решења једноставног проблема. * Тумачење постојећих и креирање алгоритама изражених симболима. * Уочавање и исправљање грешака у алгоритму. * Тумачење понашања дигиталног уређаја у односу на приказани алгоритам. | 1. У оквиру ове теме највише ће се радити на развијању међупредметних компетенција **решавање проблема** и рад са подацима **и информацијама**, јер су ове две компетенције неопходне за развијање алгоритамског начина мишљења.Различити облици рада омогућиће **сарадњу** и **комуникацију** међу ученицима (и преко дигиталних уређаја). 2. Како се алгоритми налазе свуда око нас, ова тема омогућава корелацију са скоро свим наставним предметима (алгоритам у математици, у српском језику, у свету око нас, у музици...). 3. Током реализације теме биће коришћене различите наставне методе и облици рада, почев од самосталног уочавања и извођења закључака и искуственог пролажења кроз процес учења, до сарадничког рада на решавању проблема. 4. За реализацију теме користиће се различити дигитални уређаји (рачунар, лаптоп, таблет, паметни телефон...), презентације, дигитални уџбеници, интерактивни електронски задаци.. Такође, користиће се и онлајн програми који се односе на основе програмирања. . |